b'\n_START_ARTICLE_\n22 (band)\n_START_SECTION_\nHistorie\n_START_PARAGRAPH_\nBandet ble grunnlagt 2. februar 2008, og har siden den gang fulgt tallkonseptet slavisk. For \xc3\xa5 understreke viktigheten av tallet gjorde 22 en turn\xc3\xa9, 22 shows in 22 days, hvor reiseruten dannet et totall p\xc3\xa5 norgeskartet._NEWLINE_22 ble opprinnelig dannet av B\xc3\xb8rmarks gamle bandkollega fra G\xc3\xa5te, Sveinung Sundli. Magnus produserte noen av l\xc3\xa5tene, og skulle ta del i bandet, f\xc3\xb8r den dav\xc3\xa6rende vokalisten forsvant. Magnus tok kontakt med sin gamle gitartekniker Mats Paulsen, og de to startet utformingen av det 22 vi kjenner i dag. Trommeslager Andreas Kj\xc3\xb8l Berg ble s\xc3\xa5 hentet inn bak trommesettet. "Kreativiteten og kjemien stemte helt overens, men etter en kort periode tok Andreas seg en pause fra bandet fordi tiden ikke strakk helt til. Det er \xc3\xa5rsaken til at kollega og kompis Kenneth Kapstad (G\xc3\xa5te/Motorpsycho/Monolithic/Goat the Head/Animal Alpha) gjorde trommene p\xc3\xa5 E.S.P. Heldigvis kom Andreas tilbake for fullt etter kort tids opphold". Et knippe vokalister har v\xc3\xa6rt innom bandets l\xc3\xb8p fra start frem til n\xc3\xa5. 22 sin f\xc3\xb8rste vokalist vet man lite om, men er kjent for noen som den ber\xc3\xb8mte \xc2\xabitalieneren\xc2\xbb. Det finnes opptak p\xc3\xa5 Ur\xc3\xb8rt sine nettsider av hans vokal p\xc3\xa5 en eldre l\xc3\xa5t. F\xc3\xb8r \xc2\xabFox\xc2\xbb steppet inn bak mikrofonen er det to nevneverdige vokalister som har satt tydelige spor. Martin Mulholland turnerte lenge med bandet, og la sin vokal p\xc3\xa5 deres EP E.S.P. Deretter kom vokalist Hans Helgesen kjent fra bergensbandet The Pink Robots. Hans var for\xc3\xb8vrig ogs\xc3\xa5 vokalist i 22 f\xc3\xb8r Martin ble hentet inn, men m\xc3\xa5tte bortprioritere 22 til fordel for sitt andre band Joe Frog, n\xc3\xa5 The Pink Robots. Ettersom at The Pink Robots karriere skj\xc3\xb8t fart (blant annet Ur\xc3\xb8rtfinalen 2010), m\xc3\xa5tte Hans igjen gi slipp p\xc3\xa5 22. Hans Helgesen gjorde flere konserter med 22, og begynte \xc3\xa5 legge vokal p\xc3\xa5 bandets kommende, f\xc3\xb8rste studioalbum, Flux. Deretter var Per Kristian Trollvik vokalist, han har lagt vokal p\xc3\xa5 Flux, og har gjort flere konserter med 22 sommeren 2010._NEWLINE_H\xc3\xb8sten 2014 ble Sturla Fagerli Larsen kontaktet av Magnus B\xc3\xb8rmark med foresp\xc3\xb8rsel om \xc3\xa5 pr\xc3\xb8vesynge for 22. Larsen fikk gode tilbakemeldinger etter auditionen, og det ble etterhvert klart at han skulle erstatte \xc2\xabFox\xc2\xbb som vokalist.\n_START_SECTION_\nBest Before Records & UK\n_START_PARAGRAPH_\nUnder 2011 signerte 22 platekontrakt med det britiske plateselskapet Best Before Records. I mai fulgte en turn\xc3\xa9 i England, blant annet med opptreden p\xc3\xa5 bransjetreffet The Great Escape, og avslutningsvis p\xc3\xa5 Liverpool Sound City. F\xc3\xb8r Flux blir relansert til h\xc3\xb8sten, tok bandet med seg et knippe l\xc3\xa5ter fra nevnte album samt to nye p\xc3\xa5 v\xc3\xa5rturn\xc3\xa9en, som sammen utgj\xc3\xb8r Plastik EP og Kneel Estate EP.'